****

**ОСНОВНО УЧИЛИЩЕ „НИКОЛА ЙОНКОВ ВАПЦАРОВ”**

**СЕЛО ЛЯТНО, ОБЩИНА КАОЛИНОВО**

**ул. „Г. Димитров” № 4, тел. 05365 – 5236; e-mail: OU\_Lytno@ abv.bg.**

**УТВЪРДИЛ :**

**ЕЛЕНА МАРИНОВА**

***ДИРЕКТОР***

**ГОДИШНА УЧИЛИЩНА ПРОГРАМА**

**ЗА**

**ЦЕЛОДНЕВНА ОРГАНИЗАЦИЯ НА УЧЕБНИЯ ДЕН**

**УЧЕБНА 2020/2021 ГОДИНА**

**I.ОБЩИ ПОЛОЖЕНИЯ**

**1.Нормативно основание**

Училищната програма за целодневна организация на учебния ден е разработена съгласно Закона за предучилищно и училищно образование, Наредбата за организация на дейностите в училищното образование, Държавния образователен стандарт за физическата среда и информационното и библиотечното осигуряване на детските градини, училищата и центровете за личностно развитие и Държавния образователен стандарт за финансиране на институциите.

Редът, условията и начинът на сформирането и организирането на полуинтернатните групи в ОУ „Н.Й ВАПЦАРОВ”с.Лятно, общ.Каолиново, се осъществява съгласно Закона за предучилищно и училищно образование, Наредбата за организация на дейностите в училищното образование, Държавния образователен стандарт за физическата среда и информационното и библиотечното осигуряване на детските градини, училищата и центровете за личностно развитие и Държавния образователен стандарт за финансиране на институциите.

1. **Цел на програмата**

Да се регламентират условията  и редът за провеждане на целодневната организация на учебния ден за учениците от І до VІI клас в ОУ „Н.Й ВАПЦАРОВ”с.Лятно, общ.Каолиново, с оглед подобряване качеството на образователно – възпитателния процес и повишаване степента на знания и компетентности у учениците.

1. **Задачи**

3.1. Организиране и провеждане на отдиха и физическата активност на учениците за създаване на здравословни навици и осъществяване на преход към самоподготовката. Дейностите по отдих и физическа активност се организират в помещения, различни от тези за дейностите по самоподготовка.

* организиране и провеждане на отдиха и спорта на учениците за създаване на здравословни навици и осъществяване на преход към самоподготовката;
* организиране на обедното хранене на учениците;

3.2. Правилното и трайно усвояване на учебния материал при самоподготовката чрез:

* ситуации за осмисляне на изучаваното съдържание по време на учебния час;
* усвояване на начини и методи за рационално учене;
* подготовка на домашни, проектни задания и/или задачи;
* подготовка за класни и контролни работи;
* изпълнение на допълнителни задачи и упражнения, във връзка с общообразователните учебни предмети от седмичното разписание, поставени от учителя на групата;
* формиране на умения за самостоятелно планиране и организиране на подготовката си;
* консултации с учители по различни учебни предмети.

Консултациите по ал. 1, т. 7 се провеждат независимо от консултациите по чл. 178, ал. 1, т. 5 от ЗПУО.

Учителят на групата се консултира с учителите по учебните предмети и съвместно определят съдържанието на самоподготовката.

3.3. Създаване на условия за творческо развитие и осмисляне на свободното време на учениците в часовете по занимания по интереси.

* Заниманията по интереси се организират в зависимост от желанието на учениците, техните възрастови особености и възможностите на училището и могат да не са свързани с учебните предмети по училищния учебен план.

3.4. Подпомагане социализацията на учениците: изграждане на умения за общуване, решаване на конфликти и социално приемливо поведение.

3.5. Уважение към личността и индивидуалните различия на децата – стил на възприемане и учене, темп на работа, потребности и интереси.

3.6. Осигуряване на обща подкрепа за личностно развитие на учениците в училището, която е насочена към всички  ученици в класа, гарантиране участието и изявата им в образователния процес и в дейността на училището.

3.7. Увеличаване на броя на учениците, обхванати в целодневната организация на учебния процес.

3.8. Подобряване на материалната база с цел осигуряване на подходяща образователна среда за провеждане на целодневна организация на учебния процес за учениците от І до VІI клас.

1. **II. ИЗИСКВАНИЯ**
2. **1. Организация на дейностите при целодневна организация на учебния ден (ЦОУД)**

1.1. В ОУ „Н.Й ВАПЦАРОВ” с.Лятно, общ.Каолиново, след съгласуване с финансиращия орган при наличие на необходимите санитарно – хигиенни условия и по желание на родителите, за учениците от І до VІІ клас се осъществява целодневна организация на учебния ден.

1.2. Като част от училищното обучение, целодневната организация на учебния ден се осъществява в учебни години, учебни срокове, учебни седмици, учебни дни, учебни часове съгласно разпоредбите на Наредбата за организация на дейностите в училищното образование  чл.3 т.1, чл.4 т.1 и т.2 и чл.5.

1.3. При целодневна организация, съгласно чл.6 от Наредба за организация на дейностите в училищното образование, задължителните учебни часове се съчетават с форми на самоподготовка, занимания по интереси, организиран отдих и физическа активност.

1.4. Часовете по задължителните учебни предмети се провеждат в самостоятелен блок до обяд, а часовете за самоподготовка – след обяд.

1.5. Брой на групите за ЦОУД  и брой на учениците в тях:

* Броят на групите за целодневна организация на учебния ден и броят на учениците в тях се определя съгласно чл.100 т.1 от Закона за предучилищно и училищно образование за определяне на паралелките, групите и броя на учениците в тях, съгласно ДОС за финансиране на институциите и съобразно броя на подадените заявления от родителите до 01 септември 2020г.
* Нормативи за броя на учениците в групите за целодневна организация на учебния ден:

–  минимален норматив – 16 ученици;

–  максимален норматив – 25 ученици.

* Броят на групите и броят на учениците в тях се определя в началото на учебната година, като се раздели броят на учениците на норматива за максимален брой и се формират самостоятелни или сборни групи.
* Нова група се образува при остатък 16 и повече ученици.
* При определяне броя на групите нормативът за максимален брой може да бъде завишен, но не с повече от 10 %.
* При недостатъчен брой ученици за образуване на групи при спазване на норматива за максимален брой, две групи се формират при минимален брой 16 ученици във всяка от тях.
* ПИГ се разформират по време на учебните занятия, когато броят на учениците се намали под норматива за минимален брой.

1.6. Записване и отписване на учениците в групите за ЦОУД:

* Записването на учениците в групите става въз основа на заявления, подадени от родителите/ настойниците/ на учениците.
* Броят на записаните ученици се коригира своевременно при записване или отписване.
* Записването се извършва в началото на учебната година, в началото на втория учебен срок или при преместване на ученик от друго училище.
* Отписването се извършва при отпадане или преместване на ученици от училището, или при заявено желание от родителя.

1.7. Отсъствия:

* При отсъствие на ученик от часовете, учителят поставя отсъствие в дневника на групата.
* За определяне на уважителните причини за отсъствие се прилага чл.53 и чл.54 от Наредбата за приобщаващо образование:

Ученикът може да отсъства от училище по уважителни причини в следните случаи:

* по медицински причини – при представяне на медицински документ и след писмено потвърждение от родителя/ представителя на детето/, лицето, което полага грижи за детето;
* поради наложително участие в друга дейност – при представяне на документ от спортния клуб, в който членува, от организаторите на състезания, конкурси, олимпиади, фестивали, концерти, спектакли, изложби и други, и след писмено потвърждение от родителя/ представителя на детето/, лицето, което полага грижи за детето;
* до 3 дни в една учебна година с разрешение и заповед на директора на училището въз основа на писмена молба от родителя/представителя на детето/, лицето, което полага грижи за детето;
* до 7 дни в една учебна година с разрешение на директора на училището въз основа на решение на педагогическия съвет въз основа на писмено заявление от родителя.
* Когато ученикът отсъства от училище един учебен ден и отсъствието не е по някоя от уважителните причини, класният ръководител е длъжен да уведоми родителя, представителя на детето или лицето, което полага грижи за детето с писмо, по имейл или в телефонен разговор и да обсъди с него възможностите за отстраняване на причините за отсъствията.
* В случаите, в които ученикът има регистрирани повече от 20% отсъствия от общия брой часове, извън случаите на отсъствие по уважителни причини, учителят подава информация до Директора, с оглед предприемане на мерки за намаляване на безпричинните отсъствия.
* В случай че родителят, представителят на детето или лицето, което полага грижи за детето, ще отсъства от настоящия си адрес за срок, по-голям от един месец, той уведомява писмено директора на училището, като посочва лице, което ще контактува с училището за времето на отсъствието му по всички въпроси, свързани с училищното образование, с изключение на отписването на ученика от училището или промяната на формата на обучение на ученика.

1. **График (седмично разписание) на часовете при целодневна организация на учебния ден (ЦОУД)**

2.1. Седмичното разписание на учебните занятия се съобразява с психо-физическите особености и възможностите на учениците и се утвърждава от Директора не по – късно от 3 дни преди започване на всеки учебен срок.

2.2. Часовете при целодневна организация на учебния ден (ЦОУД) са с продължителността на учебни часове в съответствие с чл.7 т.1 от Наредбата за организация на дейностите в училищното образование:

– в група ЦОУД І и ІІ клас – тридесет и пет минути;

– в група ЦОУД ІІІ и ІV клас – четиридесет минути;

– в групи ЦОУД V и VІ и VІ и VІІ клас – четиридесет минути.

2.3. Времето, определено за междучасия, не се включва в продължителността на часовете за организиран отдих и физическа активност.

2.4. В следобедните учебни часове са включени следните режимни моменти:

* **Обяд и организиран отдих и физическа активност** – 2 учебни часа с начало 12,20 часа за начален етап и 13,05 за прогимназиален етап.
* **Самоподготовка** – 2 учебни часа с начало 13,40 часа за начален етап;

– 2 учебни часа с начало 13,40 часа за прогимназиален етап.

* **Занимания по интереси** – 2 учебни часа.

2.5. Разпределение на часовете на групите на ЦОУД:

**I и II клас – продължителност на занятията – 35 минути**

**Организиран отдих и физическа активност:** **12.20 – 13.40 ч.**

**Самоподготовка:** **13.40 – 15.05 ч.**

І час – 13.40 – 14.15

Междучасие – 15 мин.

ІI час – 14. 30 – 15.05

Междучасие – 30 мин.

**Занимания по интереси: 15.35 – 16.50 ч.**

I час 15.35 – 16.10

Междучасие – 15 мин.

II час 16.25 – 17.00

**ІІІ и ІV клас – продължителност на занятията – 40 мин.**

**Организиран отдих и физическа активност:** **12.20 – 13.40 ч.**

**Самоподготовка:** **13.40 – 15.10 ч.**

І час – 13.40 – 14.20

Междучасие – 10 мин.

ІІ час – 14. 30 – 15.10

Междучасие – 25 мин.

**Занимания по интереси:** **15.35 – 17.05 ч.**

I час – 15.35 – 16.15

Междучасие – 10 мин.

II час – 16.25 – 17.05

**V – VІ клас – продължителност на занятията 40 мин.**

**понеделник**

**Организиран отдих и физическа активност – 2 часа:** 13.45 – 15.10 ч.

**Самоподготовка:**

І час –15.20 – 16.00

ІІ – час – 16.00 – 16.40

**Занимания по интереси – 2 часа**: 16.40 – 18.00

**вторник - петък**

**Организиран отдих и физическа активност – 2 часа:** 13.05 – 14.30 ч.

**Самоподготовка:**

І час –14.40 – 15.20

ІІ – час – 15.20 – 16.00

Занимания по интереси – 2 часа: 16.00 – 17.20

**VI – VІI клас – продължителност на занятията 40 мин.**

1. **Годишни тематични разпределения**

3.1. Годишните тематични разпределения на учителите на групи в ЦОУД се изготвят в съответствие с броя на учебните седмици, съгласно графика на учебното време и се утвърждават от директора на училището до 15 септември.

3.2. Учителите на групи в ЦОУД разработват годишно тематично разпределение на дейностите в занимания по интереси, което съдържа следните реквизити:

|  |  |  |  |  |  |
| --- | --- | --- | --- | --- | --- |
| Учебна седмица | Дата | Тема | Брой часове | Дидактически  материали | Забележка |
|  |  |  |  |  |  |

3.3. Преструктуриране на темите, включени в годишното тематично разпределение, се извършва в случай на необходимост, като корекциите се нанасят в реквизит „забележка” и се утвърждават от директора на училището.

1. **Норми на преподавателска работа**

4.1.Нормата за преподавателска работа на учителите в ЦОУД  е 30 /тридесет/ часа.

4.2.В рамките на нормата за **преподавателска работа** лицата, заемащи учителски длъжности в  ЦОУД, провеждат дейности в групите, свързани с/ със:

* самоподготовката на учениците, която включва:

– планиране и организиране на образователно-възпитателния процес в часовете по самоподготовка на учениците;

– подпомагане процеса на самоподготовка на учениците;

– избор и прилагане на подходящи и ефективни методи, средства и материали при организирането и провеждането на самоподготовката на учениците;

– обмяна на информация за преподадения учебен материал и еднаквите педагогически изисквания с учителите по предмети на съответния клас.

* организиран отдих и физическа активност на учениците, който включва:

– организиране на обедното хранене на учениците;

– организиране на отдиха и физическата активност на учениците;

– наблюдение и оценка на различните поведенчески ситуации по време на отдиха на учениците;

– провеждане на релаксиращи беседи и разговори с учениците по въпроси и тревоги, възникнали затруднения, споделяне на проблем, възникнал конфликт и др., за успокояване на емоциите и преход към самоподготовката им.

* Заниманията по интереси по чл. 13, т. 2 и чл. 15, т. 3 от Наредбата за приобщаващо образование включват:

–  дейности за стимулиране развитието на личностни качества, социални и творчески умения и изяви на способностите в областта на науките, технологиите, изкуствата, спорта, глобалното, гражданското и здравното образование, както и за придобиване на умения за лидерство;

– изяви, свързани с образователни, творчески, възпитателни, спортни и спортно туристически дейности по проекти, програми и други на общинско, областно, национално и международно равнище;

–   обучение по учебни предмети и модули, както и участие в дейности, чрез които се придобива допълнителна подготовка от учениците, определена в съответствие с чл. 5, ал. 3 ЗПУО.

* Съгласно Чл.18.от Наредбата за приобщаващо образование Заниманията по интереси по чл.17, т.1 може да се провеждат чрез различни организационни педагогически форми – клуб, състав, ансамбъл, секция, отбор др.
* Консултации с ученици:

– насочване и съдействане за провеждане на индивидуални и групови консултации на учениците с учители специалисти;

– използване на консултациите като метод за указание, предупреждение, упътване, подпомагане, научно ръководство в процеса на работа, с оглед засилване на самостоятелността на учениците.

* Диагностициране и насърчаване на постиженията на учениците – прилагане на различни форми и техники за установяване на равнищата на знания и умения с цел ефективно провеждане самоподготовката на учениците;
* индивидуална работа с напреднали и изоставащи ученици;
* търсене и прилагане на иновативни техники и методична работа;
* формиране на социални умения у учениците;
* дейности по опазване здравето и живота на учениците.

4.3. Извън основните дейности, определени в Наредбата, в рамките на 8- часовия работен ден учителите в ЦОУД изпълняват и **допълнителни дейности**:

* подготвителна работа за часовете по самоподготовка – осигуряване на необходимите материали за часовете по самоподготовка – тестове, задачи, пособия, материали, информационни справки, дидактическа и учебна литература и др; включително и консултации с учители;
* подготовка на литература, материали, пособия и инструментариум за провеждане на часовете за дейности по интереси;
* попълване  на училищна документация;
* участие в провеждането на педагогически съвети, работни групи, оперативки и др.;
* осъществяване на връзка и взаимодействие с родителите, настойниците или попечителите, включително участие в родителски срещи и заседания на Училищното настоятелство;
* планиране, организиране и провеждане на квалификационно-методическа дейност в училище, свързана с възпитателно – образователния процес извън задължителните учебни часове;
* участие в организирани квалификационни дейности и програми за повишаване на квалификацията;
* оказване на методическа помощ  и консултации на ново постъпили учители в ЦОУД;
* участие в регламентирани седмични/месечни общо училищни мероприятия;
* координиране обмяната на добри практики между учителите в ЦОУД;
* участие в дейности по разработване на проекти по програми и/или дейности по реализирането им;
* участие в организирането и провеждането на подходящи училищни дейности за популяризиране на целодневната организация на учебния ден, ефективните практики, предизвикателствата и др.

4.4. В случаите, когато има заявено желание от учениците от различни групи при ЦОУД, могат да се организират и водят от един или от няколко  възпитатели/учители сборни занимания по интереси с ученици от различни групи. В този случай учениците, които не са включени в сборни занимания по интереси, се насочват за участие към другите  групи.

1. **Изисквания към дейностите, извършвани в групите за ЦОУД**

5.1. **Обяд и организиран отдих и физическа активност**

* Чрез тези часове се **цели** разтоварване на учениците от умственото напрежение и осъществяване на плавен преход към дейностите по самоподготовка.
* Провеждат се в училищния стол, физкултурните салони, библиотеката, мултимедийните кабинети и спортните площадки.

5.2. **Самоподготовка**

* Основните **цели** на тези часове са:
* да допринасят за правилното и трайно усвояване на учебния материал;
* да съдействат за формиране на навици за самостоятелно учене с разбиране;
* да се стимулира любознателността и стремежа към знание;
* усъвършенстване на уменията за общуване и толерантност.
  + При провеждането на часовете по самоподготовка се спазват следните **дидактически изисквания:**
    - преглед на преподадения учебен материал и необходимите понятия;
    - учене по едно и също време при строго спазване на моменти за почивка;
    - степенуване по трудност на учебните предмети, включени в самоподготовката;
    - усвояване и затвърдяване на учебното съдържание с разбиране;
    - стремеж към самостоятелно преодоляване на трудности и предизвикателства;
    - старателно и коректно написване на домашните работи и трайно усвояване на учебното съдържание.
* Самоподготовката е основен момент в целодневното обучение, като акцентът се поставя не върху повторение на преподаването, а в създаване на спокойна, съзидателна среда за работа на учениците и засилане на уменията и увереността им за самостоятелна работа. За да се постигне това, е необходимо да се спазват следните основни моменти:
* да не се избързва с помощта;
* да се помага само толкова, колкото е нужно, за да се насочи ученикът към по-нататъшна самостоятелна работа;
* помощта трябва да стимулира активността на ученика и да е съобразена с неговите индивидуални качества.
* За часовете по самоподготовка, в зависимост от потребностите на учениците, се осигуряват консултации с учители по отделните учебни предмети (начални учители).

**5.3.Занимания по интереси.**

* Имат за **цел** чрез разнообразен набор от достъпни и забавни дейности:
* да предотвратят преумората ;
* да развиват и обогатяват детското мислене;
* да допринесат за придобиване на полезни и нови знания или за интерпретиране и прилагане в практиката на вече получени и затвърдени знания;
* да мотивират ученици и родители за включване в целодневната организация на учебния ден.
  + Заниманията по интереси се планират съобразно проучване интересите на учениците и възможностите на училището.
  + Заниманията по интереси могат да включват:
    - дидактически игри;
    - спортни игри;
    - запознаване с различни и достъпно обяснени български обичаи, традиции и празници;
    - четене на допълнителна литература и самостоятелно общуване с книгата;
    - посещение на детски спектакли, изложби и концерти;
    - слушане на музикални произведения;
    - игри по избор на учениците (домино, шах, лего игри и други);
    - изготвяне на подходяща украса за празниците;
    - лично творчество.

1. **Изисквания към учителите за работа в групите при ЦОУД**

6.1.При провеждане на дейностите от преподавателската работа, пряко свързани с учениците, учителите при ЦОУД опазват здравето и живота на учениците и  съблюдават спазването на здравно –хигиенните норми и изисквания.

6.2.Учителите при ЦОУД осъществяват непрекъснат контрол над учениците от групата от началото до края на учебните занятия по разписанието за деня и разотиването на учениците.

6.3.Учителят при ЦОУД трябва да се осведомява преди и в началото на самоподготовката за изявите на учениците и получените оценки по отделните предмети, както и за образователните дефицити по отделните предмети.

6.4.С оглед повишаване ефективността на самоподготовката учителят в групата поддържа добра комуникация с учителите, непрекъснат обмен на информация и еднакви педагогически изисквания, обсъжда с колеги индивидуалните постижения и затруднения на учениците.

6.5.Учителите при ЦОУД осъществяват комуникация с родителите и ги информират за индивидуалното развитие и напредъка на учениците.

6.6.При провеждане на занятията, с оглед повишаване на качеството на обучението учителите:

– използват педагогически методи и подходи, съобразени със спецификата на групата и развитието на учениците, които да подпомогнат успеваемостта на учениците;

– създават организация, която включва прилагане на иновативни педагогически методи, групова работа, индивидуален подход, работа в малки групи, упражнения, свързани с развиване на логическото мислене на учениците, на паметта и въображението;

– извършват вътрешно оценяване на самоподготовката на учениците и техния напредък;

– участват в квалификационни форми, допринасящи за ефективността на работата при ЦОУД.

6.7.За да осъществяват ефективно дейностите при целодневното обучение, учителите трябва да притежават необходимите компетентности, познания и умения да:

– организират, направляват и контролират ефективно възпитателно-образователния процес;

– създават позитивна възпитателна и учебна среда;

– насърчават, подпомагат и мотивират учениците за самостоятелна работа.

1. Административни изисквания към Годишната училищна програма за целодневна организация:

Дейностите по целодневната организация на образователно-възпитателния ден се вписват в следната училищна документация:

* Списък-образец 1;
* Годишния план за дейността на училището;
* Книгата с протоколи от заседания на Педагогическия съвет;
* Дневник на групата при ЦОУД.
* Одобрява се от директора на училището в срок до 15 септември на всяка календарна година.
* Разглежда се и се приема с решение на Педагогическия съвет.
* Отворена е за допълнения, подобрения и изменения.

**III. Очаквани резултати:**

1. Повишаване качеството на образователно-възпитателния процес и повишаване степента на знания и компетентности у учениците.
2. Развитие на творческите способности на учениците и участие им в различни училищни, регионални и национални състезания, конкурси, изложби и др. изяви.
3. Формиране у учениците, обхванати в ЦОУД, на умения за осмисляне на свободното време и повишаване нивото на тяхната социализация, както и възпитание в толерантност, сътрудничество и стремеж към успех.
4. Засилване интереса от страна на ученици и родители към целодневната организация на учебния ден.

|  | | | | | | |
| --- | --- | --- | --- | --- | --- | --- |
|  |  |  |  |  |  |  |
|  | | |  |  | | |
|  | | | | | |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  | | | | | |